stanford-oval/wikipedia huggingface dataset:
המטבח הצמחוני
מזונות צמחוניים בולטים

פריטי מזון הנחשבים כמתאימים לכל האנשים שמקפידים על תזונה צמחונית (כולל טבעונים):
דגנים - שעורה, כוסמת, קנבוס, תירס, דוחן, שיבולת-שועל, קינואה, אורז, שיפון, דורה, חיטה. ניתן לכלול בקטגוריה זו גם מוצרים המופקים מקמח (בצק, לחם, מאפים, קורנפלקס, כופתאות, גרנולה, מוזלי, פסטה וכו').
ירקות (טריים, משומרים, קפואים, עשויים כמחית, מיובשים או כבושים). ניתן לכלול בקטגוריה זו גם מוצרים המופקים מירקות כגון רוטב צ'ילי ושמנים המופקים מצמחים.
פטריות אכילים (טריים, משומרים, מיובשים או כבושים).
פירות (טריים, משומרים, קפואים, עשויים כמחית, מסוכרים או מיובשים). ניתן לכלול בקטגוריה זו גם מוצרים המופקים מפירות כגון מרמלדה וריבה.
קטניות - שעועית (כולל פולי סויה ומוצרי סויה כגון מיסו, אדממה, חלב סויה, יוגורט סויה, טמפה, וטופו), גרגרי חומוס, עדשים, אפונה, בוטנים. ניתן לכלול בקטגוריה זו גם מוצרים המופקים מקטניות כגון חמאת בוטנים.
אגוזים וזרעים. ניתן לכלול בקטגוריה זו גם מוצרים המופקים מאגוזים וזרעים חמאת אגוזים.
עשבי תיבול, ותבלינים כמו שן הארי, חומצה וסרפד.
מזונות אחרים כגון מוצרים שמופקים מאצות ים כגון אגר, אשר לעיתים רבות משמש במתכונים כתחליף לג'לטין (שמקורו בבעלי חיים).
משקאות כגון בירה, קפה, שוקולטה, לימונדה, תה או יין - אם כי בחלק מהבירות והיינות עשויים להיות מרכיבים של מוצרים מן החי כחומרי קנס, כולל שלפוחית דגים, חלבוני ביצה, ג'לטין וחלב רזה.
פריטי מזון שאינם מותאמים לטבעונים, אך אשר אותם אוכלים צמחונים רבים:
מוצרי חלב (חמאה, גבינה (למעט גבינה המכילה אנזים הגבנה שמגיע במקור מהחי), חלב, יוגורט (למעט יוגורט אשר מופק מג'לטין) וכו') - פריטי מזון אותם לא אוכלים טבעונים ואנשים המקפידים על צמחונות אובו.
ביצים - טבעונים ואנשים המקפידים על לקטו-צמחונות (רוב הצמחונים ההודים) נמנעים מלאכול ביצים.
דבש - מרבית הטבעונים נמנעים מלאכול דבש.
צמחונים מעצם הגדרתם אינם יכולים לצרוך בשר או מוצרים עם רקמות מן החי, בעוד שהם אינם מבצעים שינויים אחרים בתזונה שלהם. עם זאת, בפועל, בהשוואה לאנשים שאינם צמחונים, ניתן לומר שצמחונים בממוצע נוהגים לצרוך הרבה יותר מפריטי המזון הבאים:
פירות
ירקות
אבוקדו
תפוחי אדמה לא מטוגנים
דגנים מלאים
קטניות
מזונות שמבוססים על סויה
אגוזים
זרעים
בהשוואה לאנשים שאינם צמחונים, ניתן לומר שצמחונים בממוצע נוהגים לצרוך בהרבה פחות מפרטי המזון הבאים:
מוצרי חלב
ביצים
דגנים מעובדים
מוצרים רוויים בשומן
ממתקים
חטיפים
משקאות שאינם מבוססים על מים / משקאות ממותקים
בעוד שהשינויים שמוזכרים לעיל קיימים אצל אנשים רבים שמקפידים על תזונה צמחונית, לא כל הצמחונים מקפידים על אותם הדברים באותו האופן. אף על פי כן, מידע זה רלוונטי כאשר שוקלים את ההשפעות הבריאותיות של אימוץ תזונה צמחונית. בעוד שדיאטה המורכבת רק מסוכריות שמופקות מסוכר יכולה להיות מבחינה טכנית גם "דיאטה צמחונית", הדבר צפוי להוביל לתוצאה שונה באופן מהותי לבריאות של האדם שאוכל רק סוכריות בהשוואה לאנשים שמקפידים על התזונה הצמחונית אשר עליה מקפידים מרבית הצמחונים.
יתרונות בריאותיים

במחקרים אפידמיולוגיים שונים שבוצעו לאורך השנים התגלה שישנו קשר בין דיאטות צמחוניות למספר תוצאות בריאותיות חיוביות. במחקר שנתמך על ידי הסוכנות האמריקנית המכונים הלאומיים לבריאות (NIH), נבדקו דפוסי תזונה שונים וכמו גם הקשר ביניהם לגורמי סיכון מטבוליים ולתסמונות מטבוליות. במחקר שכלל 773 נבדקים אשר מהם 35% מהנבדקים היו צמחונים, 16% מהנבדקים היו צמחונים למחצה ו-49% לא היו צמחונים, התגלה מגמה מובהקת עבור חלק ניכר מהנבדקים שהיו צמחוניים לפיה כל גורמי הסיכון המטבוליים למעט HDL היו נמוכים יותר מיתר הנבדקים, וכמו גם היה סיכון נמוך יותר להתפתחות של תסמונות מטבוליות בהשוואה לאנשים שלא הקפידו על תזונה צמחונית. גורמי סיכון מטבוליים כוללים HDL, טריגליצרידים, גלוקוז, לחץ דם סיסטולי, לחץ דם דיאסטולי, היקף מותניים ומדד מסת גוף (BMI). תסמונות מטבוליות הן מקבץ של הפרעות הקשורות לסיכון מוגבר להתפתחות של סוכרת ולמחלות לב וכלי דם. במחקר "Adventist Study 2" השוו את הצריכה הממוצעת של כל קבוצת מזון לדפוסים צמחוניים בהשוואה לדפוסים לא צמחוניים. ניתן להסביר את היתרונות הבריאותיים כעלייה בצריכה של פריטי מזון מסוימים, וכי הדבר לא בהכרח נובע מכך שמפסיקים לצרוך מוצרים מן החי.
אחת מהמסקנות שעלו במחקר "Adventist Study 2" הוא שהתזונה הצמחונית לא בהכרח תוביל תמיד ליתרונות בריאותיים וכי הדבר תלוי בעיקר בצריכה של פריטי מזון מסוימים כאשר מקפידים על תזונה צמחונית. המכון הלאומי לבריאות ממליץ על צריכת 1600 קלוריות ביום עבור אנשים המקפידים על צמחונות לקטו-אובו, כאשר יום טיפוסי יכול לדוגמה לכלול תפוזים, פנקייק, חלב, וקפה לארוחת בוקר, מרק ירקות, בייגל, גבינה אמריקאית, וסלט תרד לארוחת הצהריים, וחביתה, גבינת מוצרלה, גזר, לחם מחיטה מלאה, ותה לארוחת הערב.
הערות שוליים

↑  Rosell, Magdalena S.; Appleby, Paul N.; Key, Timothy J. (בפברואר 2006). "Health effects of vegetarian and vegan diets". Proceedings of the Nutrition Society. 65 (1): 35–41. doi:10.1079/PNS2005481. ISSN 1475-2719. PMID 16441942. {{cite journal}}:  (עזרה)
↑  "Definitions". International Vegetarian Union (באנגלית בריטית). נבדק ב-2021-04-28.{{cite web}}:  תחזוקה - ציטוט: url-status (link)
1 2  Harvard Health Publishing (4 בדצמבר 2017). "Becoming a vegetarian". Harvard Health Publishing. נבדק ב-8 באוקטובר 2018. {{cite web}}:  (עזרה)
↑  "Vegetarian diet: How to get the best nutrition - Mayo Clinic". www.mayoclinic.org. נבדק ב-2021-04-07.
↑  Rizzo, Nico S.; Sabaté, Joan; Jaceldo-Siegl, Karen; Fraser, Gary E. (2011-05-01). "Vegetarian Dietary Patterns Are Associated With a Lower Risk of Metabolic Syndrome: The Adventist Health Study 2". Diabetes Care (באנגלית). 34 (5): 1225–1227. doi:10.2337/dc10-1221. ISSN 0149-5992. PMC 3114510. PMID 21411506.
↑  Orlich, Michael J.; Jaceldo-Siegl, Karen; Sabaté, Joan; Fan, Jing; Singh, Pramil N.; Fraser, Gary E. (בנובמבר 2014). "Patterns of food consumption among vegetarians and non-vegetarians". British Journal of Nutrition (באנגלית). 112 (10): 1644–1653. doi:10.1017/S000711451400261X. ISSN 0007-1145. PMC 4232985. {{cite journal}}:  (עזרה)
↑  "Lacto-Ovo Vegetarian Cuisine". www.webharvest.gov. נבדק ב-2020-11-07.
| --- | --- |
בקרת זהויות :  NLI: 987007534147105171  BNE: XX526373  BnF: cb11971896m (data)  GND: 4062436-5  LCCN: sh85142518  NKC: ph116559 
מזנון במסעדה צמחונית בטייוואן
הנרייטה, נסיכת נסאו-ויילבורג

הנרייטה, נסיכת נסאו-ויילבורג (גרמנית: Henrietta von Nassau-Weilburg‏, 30 באוקטובר 1797 - 29 בדצמבר 1829), הייתה אשתו של הארכידוכס קרל, דוכס טשן.
ביוגרפיה

הנרייטה נולדה בביירוית ב-30 באוקטובר 1797, לפרידריך וילהלם, נסיך נסאו-ויילבורג ולואיזה איזבלה, רוזנת העיר קירכברג, בתם של וילהלם גאורג, רוזן העיר קירכברג, רוזן זיין-הכנבורג ואיזבלה אוגוסטה, נסיכת רויס-גרייץ.
ב-15 בספטמבר 1815 התחתנה הנרייטה עם הארכידוכס קרל, דוכס טשן, בנו של לאופולד השני, קיסר האימפריה הרומית הקדושה, שהיה באותה עת בן 44, בעוד הנרייטה הייתה רק בת 18. נישואי הזוג היו מוצלחים, ונולדו להם 7 ילדים. ב-29 בדצמבר 1829 מתה הנרייטה ממחלת השנית, ונקברה בקריפטה הקיסרית, על אף שהייתה פרוטסטנטית, על פי אישור מפורש של גיסה פרנץ הראשון, קיסר אוסטריה.
משפחתה

ב-15 בספטמבר 1815 התחתנה הנרייטה עם הארכידוכס קרל, דוכס טשן, בנו של לאופולד השני, קיסר האימפריה הרומית הקדושה, ממנו נולדו לה 7 ילדים:
מריה תרזה, ארכידוכסית אוסטריה (1816–1867)
הארכידוכס אלברכט, דוכס טשן (1817–1895)
קרל פרדיננד, ארכידוכס אוסטריה (1818–1874)
פרדיננד פרידריך, ארכידוכס אוסטריה (1821–1847)
רודולף, ארכידוכס אוסטריה (1822)
מריה קרולינה, ארכידוכסית אוסטריה (1825–1915)
וילהלם, ארכידוכס אוסטריה (1827–1894)
הר הרינגטון (שטח חסות רוס)

ערך זה עוסק בהר בשטח חסות רוס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,550 מ' 
 מיקום:  אזור הברית האנטארקטית,
 רכס הרים:  רכס קווארלז 
 קואורדינטות:  85°34′18″S 164°01′18″W﻿ / ﻿85.57167°S 164.02166667°W﻿ / -85.57167; -164.02166667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר הרינגטון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר הרינגטון
 
הר הרינגטון (באנגלית: Mount Harrington) הוא הר ברכס קווארלז, בהרי המלכה מוד באזור חוף אמונדסן של שטח חסות רוס, שבאנטארקטיקה.
גובהו של ההר 2,550 מטרים מעל פני הים; והוא ההר ה-715 בגובהו באנטארקטיקה.
ההר ממוקם 7 קילומטרים צפונית-מזרחית להר רות' גייד.
היסטוריה > גילוי ומיפוי ההר

ההר מופה לראשונה על ידי משלחת החקר האנטארקטית בירד, בפיקודו של ריצ'רד בירד שנערכה בין השנים 1928–1930.
ההר מופה שנית, על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
היסטוריה > מקור השם

שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שמו של ג'ון ר. הרינגטון (John R. Harrington), שהיה מטאורולוג בתחנת הקוטב הדרומי (התחנה האנטארקטית אמונדסן-סקוט) בעונת החורף האנטארקטי 1962.
הערות שוליים

1 2 3 4 5 6 7 8  מידע גאוגרפי והיסטורי
↑  הרי אנטארקטיקה לפי גובהם
הצהרת לאנגקאווי

הצהרת לאנגקאווי על איכות הסביבה (באנגלית: The Langkawi Declaration on the Environment) היא הצהרה של ראשי מדינות חבר העמים הבריטי בדבר עמדתם בנושא קיימות סביבתית שניתנה ב-21 באוקטובר 1989 בלאנגקאווי שבמלזיה, במהלך הפגישה העשירית של ראשי מדינות חבר העמים.
ההצהרה דנה בנושאים רבים הנוגעים לאיכות הסביבה, ומבקרת את ההתייחסות שניתנה בעבר לנושא זה. ההצהרה דנה בנושאים העיקריים הנוגעים לפגיעה בסביבה: אפקט החממה, נזק לשכבת האוזון, גשם חומצי, זיהום הים, ירידה בפוריות האדמה, והכחדת בעלי חיים.
ההצהרה מציינת כי בעיות אלה הן בעיות עולמיות, החוצות גבולות של מדינות, ולכן יש לטפל בהן בעזרת ארגונים בינלאומיים, כדוגמת חבר העמים, אשר יתאמו את הטיפול המדינתי בבעיות.
בין היתר הוסכם בין מדינות חבר העמים לתמוך בפיתוח בר קיימא בינלאומי, להקים פאנל בינלאומי שידון וידווח לחבר העמים על שינויי האקלים, לקדם אנרגיה חסכונית, לקדם ייעור, ולהגן על שונות ביולוגית.  עוד הוסכם להגביל דייג שאינו בר קיימא, ולאסור שפיכת חומרים מזהמים או מסוכנים באוקיינוסים.
הנרייטה, נסיכת נסאו-ויילבורג (1780–1857)

הנרייטה, נסיכת נסאו-ויילבורג (גרמנית: Henriëtte von Nassau-Weilburg‏, 22 באפריל 1780 - 2 בינואר 1857), הייתה אשתו של לודוויג, דוכס וירטמברג.
ביוגרפיה

הנרייטה נולדה בקירכהיימבולאנדן ב-22 באפריל 1780, לקרל כריסטיאן, נסיך נסאו-ויילבורג וקרולינה, נסיכת אורנז'-נסאו, בתם של וילם הרביעי, נסיך אורנז' ואן, הנסיכה המלכותית.
ב-28 בינואר 1797 התחתנה הנרייטה עם לודוויג, דוכס וירטמברג, בנו של פרידריך השני אויגן, דוכס וירטמברג. בעלה לודוויג שירת בצבא הפרוסי, ומשנת 1800 שירת בצבא האימפריה הרוסית, ומשום כך כל אחד מילדיה נולד בעיר אחרת, היכן שבעלה היה מוצב. בשנת 1811 לאחר שנים רבות של נדודים, שבמהלכם אף נכנס בעלה לודוויג לחובות רבים, התיישבו בני המשפחה בעיר קירכהיים מתחת טק. בשנת 1817 מת בעלה לודוויג, דוכס וירטמברג, ולאחר מותו השקיעה הנרייטה את זמנה למען תושבי העיר, ואף ייסדה בעיר גן ילדים ובית חולים.
ב-2 בינואר 1857 מתה הנרייטה בביתה, והיא בת 77 שנים.
משפחתה

ב-28 בינואר 1797 התחתנה הנרייטה עם לודוויג, דוכס וירטמברג, בנו של פרידריך השני אויגן, דוכס וירטמברג, ממנו נולדו לה 5 ילדים:
מריה דורותיאה, דוכסית וירטמברג (1797–1855), התחתנה עם הארכידוכס יוזף, פלטין הונגריה
אמליה, דוכסית וירטמברג (1799–1848), התחתנה עם יוזף, דוכס סקסוניה-אלטנבורג
פאולינה תרזה, דוכסית וירטמברג (1800–1873), התחתנה עם וילהלם הראשון, מלך וירטמברג
אליזבת אלכסנדרינה, דוכסית וירטמברג (1802–1864), התחתנה עם וילהלם, נסיך באדן
אלכסנדר, דוכס וירטמברג (1804–1885), סבה של מרי מטק
הנרייטה, נסיכת ליכטנשטיין

הנרייטה, נסיכת ליכטנשטיין (בגרמנית: Henriette von Liechtenstein;‏ 6 ביוני 1843 – 24 בדצמבר 1931), הייתה בתו של אלויס השני, נסיך ליכטנשטיין וסבתו של פרנץ יוזף השני, נסיך ליכטנשטיין.
ביוגרפיה

הנרייטה נולדה ב-6 ביוני 1843 בטירת ליכטנשטיין, אוסטריה תחתית, לאלויס השני, נסיך ליכטנשטיין ולפרנציסקה קינסקי, רוזנת וצ'יניץ וטטאו, בתם של פרנץ דה פאולה קינסקי, רוזן וצ'יניץ וטטאו ותרזה, רוזנת ורבנה ופרוידנטל.
ב-26 באפריל 1865 התחתנה הנרייטה עם בן דודה אלפרד, נסיך ליכטנשטיין, ממנו נולדו לה 10 ילדים. בשנת 1907 מת בעלה אלפרד, וב-24 בדצמבר 1931 מתה הנרייטה בטירת פרוינטל באוסטריה.
מכיוון שלאחיה יוהאן השני, נסיך ליכטנשטיין ופרנץ הראשון, נסיך ליכטנשטיין לא היו ילדים, היה אמור לעבור השלטון לאחר מותם לבנה אלויס, נסיך ליכטנשטיין, אולם הוא ויתר על זכותו בשנת 1923, ומשום כך לאחר מות אחיה פרנץ בשנת 1938, עלה לשלטון נכדה פרנץ יוזף השני, נסיך ליכטנשטיין.
משפחתה

ב-26 באפריל 1865 התחתנה הנרייטה עם בן דודה אלפרד, נסיך ליכטנשטיין, ממנו נולדו לה 10 ילדים:
פרנציסקה, נסיכת ליכטנשטיין (1866–1939)
פרנץ, נסיך ליכטנשטיין (1868–1929)
יוליה, נסיכת ליכטנשטיין (1868)
אלויס, נסיך ליכטנשטיין (1869–1955), אביו של פרנץ יוזף השני, נסיך ליכטנשטיין.
מריה תרזה, נסיכת ליכטנשטיין (1871–1964)
יוהאן, נסיך ליכטנשטיין (1873–1959)
אלפרד רומן, נסיך ליכטנשטיין (1875–1930)
היינריך, נסיך ליכטנשטיין (1877–1915)
קרל אלויס, נסיך ליכטנשטיין (1878–1955)
גאורג, נסיך ליכטנשטיין (1880–1931)
הצהרת טרזין

מדינות העולם החתומות על הצהרת טרזין (בירוק). הכס הקדוש וסרביה חתמו על ההצהרה במעמד משקיף בלבד (בצהוב)
הצהרת טרזין (Terezin Declaration) היא אמנה בינלאומית העוסקת בהשבת נכסים אשר הוחרמו בתקופת מלחמת העולם השנייה על ידי גרמניה הנאצית ומדינות אחרות וכן ברווחת ניצולי שואה.
האמנה נחתמה ב-30 ביוני 2009 באתר מחנה הריכוז טרזין, על ידי נציגיהן הרשמיים של 46 מדינות, בראשות ראש ממשלת הרפובליקה הצ'כית יאן פישר. ב-9 ביוני 2010 חתמו 43 מדינות על מסמך "הנחיות ונהלים מועדפים להשבה ולפיצוי של נִכְסֵי דְלָא נָיְדֵי" (מקרקעין) אשר הוחרמו או נתפסו באופן לא חוקי על ידי הנאצים, הפשיסטים ומשתפי הפעולה עימם בתקופת השואה בין השנים 1933-1945, כולל תקופת מלחמת העולם השנייה" (באנגלית:Guidelines and Best Practices for the Restitution and Compensation of Immovable (Real) Property Confiscated or Otherwise Wrongfully Seized by the Nazis, Fascists and Their Collaborators during the Holocaust (Shoah) Era between 1933-1945, Including the Period of World War II).
אף שמסמך זה אינו מחייב מבחינה משפטית את המדינות החותמות, הרי שהוא כולל המלצות מעשיות, הנגזרות מהצהרת טרזין, באשר לנהלים הרצויים בתביעות השבת רכוש במדינות החותמות. הנהלים קובעים כי תביעות השבת רכוש שהוחרם, או נתפס, בתקופת השואה צריכות להתנהל באופן הנגיש לכל, בשקיפות, בפשטות, במהירות, באופן שאינו מפלה, ובדרך המתגברת על מחסומים של אזרחות ותושבות של היורשים החוקיים של הרכוש. הנהלים קובעים כי יש לאפשר למבקשים את השבת רכוש משפחתם גישה חופשית לארכיונים לאומיים, אזוריים ומקומיים, כולל במדינות זרות, כדי להקל על הוכחת זכויות הקניין של המבקשים. הנהלים אף קובעים כי יש להכריע בבקשות השבה במהירות ובליווי הסבר ממצה של ההכרעה. השבת נדל"ן חייבת להיות האפשרות המועדפת, כולל רישום הבעלים החוקיים בספרי האחוזה וזכות השימוש בקרקע, רק לחלופין, יש לפצות את הבעלים החוקיים בפיצוי מלא והוגן. הנהלים קוראים לכל המדינות החותמות לבסס נוהלי השבה על יסוד עקרונות אלה.
בין המדינות החותמות על הצהרת טרזין ומסמך נוהלי ההשבה המומלצים נמנית אף מדינת ישראל. רכוש רב הוחרם בארץ ישראל על ידי הממונה על רכוש אויב מטעם המנדט הבריטי בתקופת מלחמת העולם השנייה, בתוכו רכוש של יהודים אשר הוכרזו "אויב" בהיותם נתיני גרמניה הנאצית ומדינות שהיו תחת שליטת גרמניה הנאצית. חלק ניכר מבעלי רכוש זה היו יהודים שנספו בשואה. עם הקמת מדינת ישראל עבר הרכוש לניהול הממונה על רכוש אויב בממשלת ישראל ובשנות ה-60 הועבר לידי האפוטרופוס הכללי.
הרבית

מראה בתערוכה "הרבית"
"אוהל דלת ברזל", פרט מתוך המיצב שהוצג בתערוכה "ובסוף נמות", אמנות צעירה בשנות התשעים בישראל" במוזיאון הרצליה לאמנות עכשווית, 2008. דלת ברזל, מראות, דלת כניסה, חורי הצצה ותכולת בית. 165 × 190 × 230 ס"מ.
"הרבית" הוא שמו של מיצב גדול מאת הפסלת הישראלית סיגלית לנדאו ואשר הוצג בביתן "בילי רוז" במוזיאון ישראל. המיצג נבנה כחלק מתערוכה שנקראה "גרר..." אותה אצרו יגאל צלמונה ושרית שפירא ונפתחה ב-8 באוגוסט 1995. לצד לנדאו השתתף בתערוכה גם האמן הישראלי גיא בר אמוץ.
במרכז המיצב, אליו נכנסים המבקרים דרך פתח בקיר שעוצב מבקבוקי פלסטיק של משקאות שונים, הועמד אובייקט נמוך שנבנה בעזרת משטחים ("פדים") ל"עכבר" ועוצב לצורת "אבן השתייה" שבהר הבית. במרכזו חפרה לנדאו מכתש ובו גידלה פטריות שנלקחו מבני אדם במצב של חוסר הכרה ("צמח").
לצד האובייקט בנתה לנדאו אוהל העשוי מדלתות ובו ותכולת בית. מן התקרה נתלו בשרשראות פסלי ברונזה אקספרסיביים של נשים פרושות זרועות, המאזכרים את פסלו של ז'ק ליפשיץ "אם וילד" (1945-1941), אשר מוצב במוזיאון. אובייקטים נוספים שנתלו מן התקרה כללו שני תופי מרים אשר עוצבו לדמות עיניים והצופים התבקשו לזרוק אבנים קטנות אליהן.
בחלל התערוכה הוקרנו קטעי וידאו ובהם ראיון עם רסטורטור ממוזיאון ישראל שהציג תהליך של "עישון" אותו עוברות יצירות אמנות המוכנסות אל המוזיאון ונועד להרוג פטריות ובקטריות אחרות, וכן צילום של לנדאו, הלבושה בבגד ניילון שחור ובמסכת גז במזבלה ליד הכפר הערבי אל עזרייה.
"תמיד עניין אותי מה קורה מתחת לאבן", העירה בראיון על העבודה, "קשה להתעלם מהקשרי האינתיפדה, שם מורמות אבנים מסוג אחר. מוטיב ההרמה והחיטוט חזק אצלי מאוד: הרמה של אבן, הרמת פסלו של נמרוד וחשיפת תוכן הכן שעליו הוא עומד, רחל המחכה שיעקב ירים את האבן מפי הבאר - זה מתקשר לאקטיביות ולפסיביות, וגם לצורך של הצאן לשתות". בין הפריטים הנוספים בתערוכה בלט סרט וידאו בו נוצר קישור בין פעולת השימור הפיזית והרעיונית המתנהלת במוזיאונים, לבין הסביבה הפוליטית-חברתית בו ניצב המוזיאון כ"הר" לאומי.
הערות שוליים

↑  דרומי, אורי, "גררר...", סטודיו, גיליון מס' 64, אוגוסט ספטמבר 1995, עמ' 27.
הסנאט של האיטי

| --- | --- |
 מדינה:  האיטי האיטי
 סוג:  בית עליון של הפרלמנט של האיטי
 הרכב
 מספר מושבים:  30 
 בחירות
 בחירות קודמות:  20 בנובמבר 2016
 בחירות הבאות:  2022
 מנהיגים
 נשיא:  ז'וזף למברט
 אתר אינטרנט
 אתר רשמי
 
הסנאט של האיטי (בצרפתית: Sénat; בקריאולית האיטית: Sena) הוא הבית העליון של הפרלמנט של האיטי. הסנאט מורכב משלושים מושבים, שלושה מושבים מכל אחד מעשרת מחוזות האיטי.
הסנאטורים נבחרים בהצבעה עממית לתקופה של שש שנים, ושליש מהם נבחרים לשנתיים. הסנאטורים יכולים להתמודד ולהיבחר ללא הגבלת פעמים.
כדי להיבחר כסנאטור, אדם חייב להיות יליד האיטי שמעולם לא ויתר על אזרחותו, מעל גיל שלושים, להתגורר במחוז מטעמו הוא מתמודד מעל 4 שנים, ובעל קרקע.
היסטוריה

לאחר הבחירות בשנת 2000, עשרים ושישה מתוך עשרים ושבעה המושבים היו של מפלגת פאנמי לאוואלאס של ז'אן ברטרנד אריסטיד.
לפני הקמת מחוז ניפס בשנת 2003 היו עשרים ושבעה מושבים בסנאט.
הסנאט לא נפגש לאחר הפלת ממשלת אריסטיד בפברואר 2004. ממשלה זמנית הוקמה בעקבות המרד, והסנאטורים ממפלגתו של טריסטיד לא הוכרו בתקופה זו. הסנאט הוקם מחדש והבחירות נערכו ב-21 באפריל 2006.
בשנת 2015 הצטמצם הסנאט לעשרה חברים בלבד ולשכת הצירים נסגרה מכיוון שהבחירות להחלפת שליש מהסנאטורים וכל הצירים בשנת 2013 עוכבו ללא הגבלת זמן וגרמו לסנאטורים ולצירים לסיים את כהונם בינואר 2015. בבחירות לפרלמנט בשנת 2015 נבחרו מחדש הסנאטורים והכל חזר לקדמותו.
ראו גם

הפרלמנט של האיטי
פוליטיקה של האיטי
בתי מחוקקים לפי מדינה
הערות שוליים

↑  חוקת האיטי משנת 1987, סעיף 94-1
1 2 3  חוקת האיטי משנת 1987, סעיף 95
↑  חוקת האיטי משנת 1987, סעיף 95-3
הנרייטה היל סוופ

| --- | --- |

 לידה:  26 באוקטובר 1902 סנט לואיס, ארצות הברית 
 פטירה:  24 בנובמבר 1980 (בגיל 78) לוס אנג'לס, ארצות הברית 
 מקום לימודים:  מכללת רדקליף  קולג' ברנרד  University of Chicago School of Social Service Administration 
 פרסים והוקרה:  פרס אנני ג'אמפ קאנון (1968) 
 
הנרייטה היל סוופ (באנגלית: Henrietta Hill Swope; 26 באוקטובר 1902 - 24 בנובמבר 1980 ) הייתה אסטרונומית אמריקאית. היא חקרה כוכבים משתנים והתמקדה במיוחד ביחסי תאורה של כוכבי משתנה קפאידי לאורך ציר הזמן. היא מדדה מחדש ודייקה מרחקים לגלקסיות סמוכות. כאות הוקרה על מחקרה, האסטרואיד "Swope 2168" נקרא על שמה.
קורות חיים

הנרייטה היל סוופ נולדה ב-1902 בסנט לואיס, מיזורי, ארצות הברית. הוריה היו מרי ד. היל וג'רארד סוופ (Gerard Swope). משפחתה הייתה משכילה ועשירה, אביה היה בעל תואר בהנדסת חשמל מאוניברסיטת MIT במסצ'וסטס, ושימש כנשיא חברת ג'נרל אלקטריק. אמה הייתה בתו של נשיא אוניברסיטת הרווארד לשעבר, למדה באוניברסיטת שיקגו והייתה חברה בחבר המנהלים של הארגון הסוציאלי "יישוב רחוב הנרי". שני הוריה לימדו ועבדו בתחילת דרכם ב"בית-האל" (Hull-House) שבשיקגו (מקום המשרת מהגרים אירופאיים בארצות הברית), שם נפגשו לראשונה, נעשו לידידים קרובים והתחתנו. בהמשך, עקב עבודתו של אביה, עברו לגור בסנט לואיס, מיזורי שם הנרייטה נולדה, מאוחר יותר כשאביה התמנה לנשיא חברת ג'נרל אלקטריק, המשפחה עברה להתגורר במנהטן. הנרייטה היא בתם הבכורה, ולאחריה נולדו ארבעת אחיה הצעירים - אייזק, דייוויד, ג'רארד ג'וניור וג'ון.
הוריה שלחו אותה לקולג' ברנרד שבמנהטן, ניו יורק, שם למדה תואר ראשון במתמטיקה. בשנת 1925 סיימה סוופ את לימודיה בברנרד ועברה לשיקגו, ייתכן שהמעבר לשיקגו נבע ממשיכתה לעבודה סוציאלית ולקשר המשפחתי של הוריה ל"בית האל", שם למדה סוופ בבית הספר למנהל שירותים חברתיים ובמקביל עבדה בתוכנית סיוע לקשישים למשך שנה אחת. בשנת 1928 עזבה את שיקגו לטובת לימודי תואר שני באסטרונומיה במכללת רדקליף שבמסצ'וסטס.
סוופ, אשר מגיל צעיר חלמה על חקר הכוכבים, החליטה כי היא רוצה לממש את חלומה ולכן מיד לאחר התואר החלה לעבוד במצפה הכוכבים של הרווארד, תחת הפרופסור הרלו שפלי. במצפה הכוכבים בילתה את 14 השנים הבאות בחייה, ולבסוף אף הפכה לעוזרת האישית של שפלי. במהלך מלחמת העולם השנייה השתתפה סוופ בצוות המדעי של מעבדת המכ"מים שבאוניברסיטת MIT ושימשה כמתמטיקאית במשרד ההידרוגרפי של הצי האמריקאי. לאחר המלחמה, במהלך השנים 1947–1952 לימדה סוופ אסטרונומיה במכללת ברנרד. לאחר מכן שימשה כחוקרת במצפה הכוכבים הר וילסון ובמצפה הכוכבים פאלומר במדינת קליפורניה. גם לאחר פרישתה בשנת 1968, המשיכה לעבוד במצפי כוכבים והייתה חברה באגודה האמריקאית לאסטרונומיה.
בשנת 1969 תרמה סוופ ניירות ערך בשווי של כ־650,000 דולר למכון קרנגי למדע שבוושינגטון לצורך התקנת טלסקופ במצפה הכוכבים לאס קמפנאס (Las Campanas) שבצ'ילה. הטלסקופ נקרא "Swope Telescope” על שמה. טלסקופ זה ממשיך לשמש אנשים לצפייה בכוכבים עד היום.
פעילות מחקרית

בשנת 1952 ביקש האסטרונום הגרמני וולטר באדה (שעבד במכון קרנגי שבמצפה הכוכבים בוושינגטון) מסוופ להצטרף אליו למחקר העוסק בכוכבים משתנים שזוהו בגלקסיות אחרות על ידי הטלסקופ- "Hale Telescope 200 inch" במצפה הכוכבים פאלומר. היא החלה לעבוד כעוזרת מחקר של באדה ועם הזמן הפכה לעוזרת האישית שלו. אף על פי שסוופ עבדה כעוזרת המחקר של באדה, היא עבדה באופן עצמאי ופרסמה פרסומים מדעיים בשמה ובשמו גם לאחר מותו. היא נשארה במכון קרנגי עד פרישתה הסופית בשנת 1968.
בשנת 1964, סוופ ובאדה (Baade & Swope) דיווחו במאמרם על מדידה חדשה של המרחק מכדור הארץ לגלקסיית אנדרומדה. הם גילו כי המרחק הוא כ-1.8 מיליון שנות אור ולא כ־800,000 שנות אור כמו שסברו עד אז. בנוסף, מצאו השניים את מחזוריות התאורה של מספר רב של כוכבים קפאידים על ציר הזמן. ממצאים אלו הוסקו על ידי סוופ מצילומים של גלקסית אנדרומדה שצולמו בטלסקופ- “ Hale Telescope 200 inch” שהיה הטוב ביותר באותה תקופה. כמו כן, הם גילו תוצאות חדשות של 20 כוכבים קפאידים באזור אנדרומדה והעריכו את המרחק שלהם מחדש – הם מצאו שבשונה מהמדידות הקיימות, בהירות הכוכבים היא בכלל ביחס של Mag 24.2 – Mag (Magnitude) היא יחידה חסרת מידה שמתארת יחס בין עוצמת בהירות של עצמים שמימיים כך, באמצעות מדידת היחס בין הבהירות הנצפית לבין הבהירות האמיתית של גוף שמימי מסוים, ניתן להסיק על מרחקו מכלי המדידה (ככל שהמרחק האסטרונומי גדול יותר כך העצם יהיה בהיר פחות).
פרסים

1968,פרס אנני ג'אמפ קאנון לאסטרונומיה
אסטרואיד Swope 2168 נקרה על שמה
1975, פרס הבוגרים המצטיינים של ברנרד
טלסקופ Swope שבמצפה הכוכבים לאס קמפאנאס נקרא על שמה
דוקטור לשם כבוד, 1975, אוניברסיטת בזל, שווייץ
מדליית הצטיינות מכללת ברנרד, 1980 (Barnard College Medal of Distinction)
הערות שוליים

1 2  קורות חיים עיתון-Physics Today, באתר Physics Today, ‏march 1981
1 2 3 4  Stacy Lynn, קורות חיים, באתר Jane Addams Papers Project, ‏NOVEMBER 4, 2020
1 2  IAU Minor Planet Center, minorplanetcenter.net
1 2  Walter Baade and Henrietta H. Swope, [8.	http://adsabs.harvard.edu/pdf/1963AJ.....68..435B Variable Star Field 96' South Preceding the Nucleus of the Andromeda Galaxy], THE ASTRONOMICAL
JOURNAL
1 2  U. N. Wiesmann, S. DiDonato, N. N. Herschkowitz, Effect of chloroquine on cultured fibroblasts: release of lysosomal hydrolases and inhibition of their uptake, Biochemical and Biophysical Research Communications 66, 1975-10-27, עמ' 1338–1343 doi: 10.1016/0006-291x(75)90506-9
1 2  The Swope Telescope, Carnegie Observatories (באנגלית)
↑  Henrietta Swope, www.aip.org, ‏2015-04-28 (באנגלית)
↑  Cosmic Times, imagine.gsfc.nasa.gov
↑  How do we measure distance in space?, BBC Sky at Night Magazine
↑  Annie Jump Cannon Award in Astronomy | American Astronomical Society, aas.org
↑  פרס הבוגרים המצטיינים של  ברנרד, באתר Barnard Alumnae
| --- | --- |
בקרת זהויות :  GND: 1258991098  ISNI: 0000 0005 0116 3861  LCCN: no2020024342  VIAF: 2698158261777202540005   WorldCat (עם VIAF): 2698158261777202540005